በኦዳ ብልቱ የተገነባው የባህል ማዕከል ሊመረቅ ነው
ባለፉት ዓመታት በምዕራብ ሐረርጌ ዞን በኦዳ ብልቱ አካባቢ ግንባታው የተከናወነው የባህል ማዕከል ሊመረቅ መሆኑን የኦሮሚያ ባህልና ቱሪዝም ቢሮ አስታወቀ ።የቢሮው የኮሚኒኬሽን ኃላፊ ወይዘሮ አሊፊያ ሃጂ ለዋልታ እንደገለጹት ከ20 ሚሊዮን ብር በላይ በሆነ  ወጪ ሲገነባ የቆየው የባህል ማዕከል በክልሉ መንግሥትና በህዝቡ ድጋፍ የግንባታ ሥራው ተጠናቋል  ።የባህል ማዕከሉ የኦሮሞን ባህል፣ ታሪክ ፣ ቅርሶች እንዲሁም የሐረርጌን የገዳ ሥርዓት ለማስተዋወቅ ትልቅ ጥቅም እንዳለው የጠቆሙት ወይዘሮ አሊፊያ የማዕከሉ ዲዛይን የአካባቢውን ሁኔታ እንዲያሳይ ተደርጎ  የተሠራ መሆኑን ወይዘሮ አሊፊያ አስረድተዋል።የባህል ማዕከሉ  በኦሮሚያ ክልል የባህል ሳምንት  በሚከበርበት በመጪው መጋቢት 16 ዕለት ተመርቆ  ለህብረተሰብ አገልግሎት  ክፍት  እንደሚሆን ወይዘሮ አሊፊያ አመልክተዋል ።የኦዳ ብልቱ ባህል ማዕከል በምዕራብ ሐረርጌ  የሚገኘውን የገዳ ሥርዓትና ባህልን ይበልጥ  ለማስተዋወቅ እንሚረዳ ይጠበቃል ።  